L 280/36
DA
Den Europæiske Unions Tidende
28.10.2022
(19)
Ved »det regionale regeringsråd for Madeiras beslutning nr.
101/2020 af 13. marts« og »bekendtgørelse nr.
133-B/2020 fra vicepræsidenten for Madeiras regionalregering og det regionale kontor for social inklusion og borgerskab af 22. april« blev der indført en række regionale beskæftigelsesrelaterede foranstaltninger i den selvstyrende region Madeira.
Foranstaltningerne er nævnt i artikel 3, litra k), i gennemførelsesafgørelse (EU) 2020/1354.
De særlige foranstaltninger, herunder et regionalt supplement til de landsdækkende ordninger, navnlig arbejdsfordelingsordninger, støtte til selvstændige og til virksomheder med henblik på genoptagelse af deres forretningsaktiviteter, havde til formål at opretholde beskæftigelsen på Madeira under covid-19-udbruddet.
Støtten under disse foranstaltninger var betinget af, at virksomhederne opretholdt ansættelsesforholdet og forretningsakti­ viteterne.
(20)
Ved artikel 156 i »lov nr.
75-B/2020 af 31. december« og på de betingelser, der er fastsat i stk.
2, litra c)-f), deri, som præciseret ved »regeringsbekendtgørelse nr.
19-A/2021 af 25. januar«, og som forlænget ved artikel 12 i »lovdekret nr.
104/2021 af 27. november«, blev der indført en ekstraordinær støtteordning for selvstændige, arbejdstagere uden adgang til andre mekanismer til social beskyttelse og ledere, hvis indkomst var særlig hårdt ramt af covid19-pandemien.
Foranstaltningen er nævnt i artikel 3, litra r), i gennemførelsesafgørelse (EU) 2020/1354.
For selvstændige bestod foranstaltningen i en ydelse svarende til to tredjedele af faldet i deres månedlige indkomst med en øvre grænse på 501,16 EUR.
Selvstændige var støtteberettigede, hvis deres indkomst var faldet mindst 40 % i perioden marts-december 2020 i forhold til 2019.
For arbejdstagere uden adgang til andre mekanismer til social beskyttelse bestod foranstaltningen i: i) for arbejdstagere en ydelse svarende til forskellen mellem den månedlige referenceværdi på 501,16 EUR og den gennemsnitlige månedsløn pr. voksen i den pågældende husstand og ii) for selvstændige en ydelse svarende til to tredjedele af faldet i deres månedlige indkomst med et loft på 501,16 EUR.
For ledere bestod foranstaltningen i en ydelse svarende til enten deres gennemsnitlige månedlige referenceindkomst, når denne var lavere end halvanden gang Portugals indeks for social støtte (»Indexante dos Apoios Sociais«, IAS, 438,81 EUR i 2021), eller to tredjedele af deres gennemsnitlige månedlige referenceindkomst, når denne svarede til eller var højere end nævnte indeks.
Ledere var støtteberettigede, hvis deres forretningsaktiviteter var blevet midlertidigt indstillet som følge af covid19-pandemien, eller hvis de havde haft et indtægtstab på mindst 40 % i en periode på 30 dage forud for anmodningen om støtte sammenlignet med den samme måned i det foregående år eller med det månedlige gennemsnit af de to måneder, der gik forud for denne periode.
Under alle omstændigheder havde ydelsen en nedre grænse på 50 EUR, der forhøjedes til 50 % af det konstaterede månedlige fald i indkomsten, hvis indkomsten faldt til mellem 50 % og 100 % af Portugals indeks for social støtte, eller til 50 % af Portugals indeks for social støtte, hvis faldet i indkomsten oversteg det nævnte indeks.
(21)
Ved punkt 2.5.1 i »bilag til ministerrådets resolution nr.
41/2020 af 6. juni«, som præciseret ved artikel 10-12 i »regeringsbekendtgørelse nr.
180/2020 af 3. august«, og forlænget ved artikel 5-7 i »bilag til regeringsbekendtgørelse nr.
37-A/2021 af 15. februar«, blev der indført en social støtteordning for kunstnere, forfattere, teknikere og andre fagfolk inden for kunst, Foranstaltningen er nævnt i artikel 3, litra s), i gennemførelsesafgørelse (EU) 2020/1354.
Foranstaltningen bestod i en månedlig ydelse svarende til Portugals indeks for social støtte (»Indexante dos Apoios Sociais«, IAS, 438,81 EUR i 2021).
(22)
Portugal udvidede yderligere eller ændrede en række sundhedsrelaterede foranstaltninger for at imødegå virkningerne af covid-19-udbruddet.
Det drejer sig navnlig om de foranstaltninger, der er beskrevet i betragtning 23-27.
(23)
»Standard nr.
012/2020 af 6. maj«, som ændret den 14. maj 2020, og »standard nr.
013/2020 af 10. juni«, som ændret den 23. juni 2020, begge udstedt af det portugisiske generaldirektorat for sundhed, samt »lovdekret nr.
10-A/2020 af 13. marts«, gav mulighed for indkøb af personlige værnemidler til brug på arbejdspladsen, navnlig på offentlige hospitaler, i fagministerier, kommuner og de selvstyrende regioner Azorerne og Madeira.
Foranstaltningen er nævnt i artikel 3, litra n), i gennemførelsesafgørelse (EU) 2020/1354.
(24)
Ved »lovdekret nr.
10-A/2020 af 13. marts« blev der indført en kampagne om hygiejne på skolerne med henblik på at sikre en sikker tilbagevenden for undervisere, andet personale og elever.
Foranstaltningen er nævnt i artikel 3, litra o), i gennemførelsesafgørelse (EU) 2020/1354.